Sørdalstunnelen

Sørdalstunnelen er en veitunnel på europavei 10 på Hinnøya. Den er  meter lang (hvorav 400 meter i TromsTroms fylkeskommune: Tunneler ) og er den lengste av tunnelene i Lofotens fastlandsforbindelse (Lofast).

Tunnelen går mellom Sørdalen i Kvæfjord kommune i Troms og Øksfjorden i Lødingen kommune i Nordland. Tunnelen ble drevet kun fra Sørdalssiden. Sprengningen av tunnelen startet 12. januar 2004, og gjennomslaget på Øksfjordsiden kom 20. juli 2006. Tunnelarbeidet ble forsinket med fire måneder på grunn av at mye vann trengte inn i tunnelen under byggingen.

Tunnelen er 8,5 meter bred. Høydeforskjellen mellom åpningene i Sørdalen (120 moh.) og ved Øksfjorden (30 moh.) er 90 meter. Sørdalstunnelen ble åpnet sammen med resten av den østre delen av Lofast 1. desember 2007.

Hovedentreprenør for tunnelen var AF-Anlegg (tidligere Scandinavian Rock Group).

Se også
Veitunneler i Norge

 Referanser 

Kilder
Artikler i Harstad Tidende, Bladet Vesterålen og Lofotposten

Kategori:Tunneler på E10 (Norge)
Kategori:Veitunneler i Troms
Kategori:Veitunneler i Nordland
Kategori:Veier i Kvæfjord
Kategori:Veier i Lødingen
Kategori:2007 i Norge
Kategori:Tunneler åpnet i 2007